als_Latn dik_Latn mri_Latn
Viktor Zhusti merr titullin "Mjeshtër i madh": Pasioni për teatrin e vetmja gjë që nuk tradhtova!
- June 14, 2017 19:31
- Kulturë
Gjatë mbrëmjes së djeshme ai është dekoruar nga Presidenti i Republikës në ikje, Bujar Nishani me titullin “Mjeshtër i Madh”. Zhusti përmes një statusi në rrjete sociale ka falenderuar Presidentin e Republikës për këtë nderim dhe gjithashtu është shprehur për punën dhe pasionin e tij dhënë për teatrin dhe filmin:
Statusi i plotë i aktorit Viktor Zhusti:
FALENDERIM ! Gjate rrugetimit ne kete cerek te fundit te jetes, i ndodhur shpesh vetem e perballe vetes, ne momente te vecanta dobesie e sinqeriteti, kam menduar-jo pa dhimbje-per c'kam bere, c'ka mundesh e duhet te beja, per ato qe edhe dyshoj nese e kam bere mire dhe ato per te cilat s'kam asnje dyshim qe i kam bere keq: ne jeten familjare, shoqerore, artistike, me vjen papritur nje lajm qe me shkaktoi hutim, kenaqesi, detyrim. Me akordohet titulli : "MJESHTER I MADH" ! Pasioni per teatrin, e vetmja nga dashurite e medha-qe ndoshta-nuk e tradhetova kurre, per te cilin nuk bera kompromis-e me solli miq te shume e kundershtare jo te pakte-dashuri qe me ka dhene me shume nga c'i kam dhene, merr kete vleresim te vecante ! Prandaj, ndjej domosdoshmerine te falenderoj me perzemersine me te thelle: publikun e kudondodhur, qe me ka pritur e shoqeruar kurdohere me ngrohtesi, qe me ka duartrokitur e falur njekohesisht, te falenderoj pedagoget e mij te nderuar-shume nga te cilet nuk jane me-e midis tyre te paharruarin Spahivogli-shpirti i te cilit, duket, kaperceu hapesirat dhe kufijte e vdekjes, pasi e ndjeja te pranishem ne sallen ku u nderua dhe duartrokit aq shume, te falenderoj koleget, qe me besuan e ndihmuan ne cdo hap ! Por, nje falenderim, teresisht i vecante, per Z. Nishani, qe me zemergjeresi prej Bujari, me vleresoi, si aktor e pedagog, me kete Titull te Larte ! Mirenjohje per Ju, Z. PRESIDENT !
als_Latn eng_Latn als_Latn als_Latn als_Latn als_Latn